Barbara Payton
Barbara Lee Payton (16. novembar 1927 – 8. maj 1967) je bila američka glumica čiji je najpoznatiji nastup bio u film noiru Kiss Tomorrow Godbye, i čija je kratka karijera bila zasjenjena izuzetno burnim privatnim životom obilježenim raspadnutim brakovima, ljubavnim aferama i ovisnošću o alkoholu zbog koje je na kraju i umrla.

Biografija 
Rođena je kao Barbara Lee Redfield u porodici norveških imigranata u Minnesoti, a odrasla je u gradu Odessa u Teksasu. Oboje roditelja, iako relativno situirani, su bili skloni alkoholu i nisu se previše obazirali kada im je kćer odlućila napustiti srednju školu prije diplome. Godine 1944. je kao tinejdžerica upoznala mladog lovačkog pilota Johna Paytona za koga se sljedeće godine udala i sa njim otišla u Los Angeles, gdje joj je muž studirao na USC-u preko veteranskih povlastica. Mužu je godine 1947. rodila sina po imenu John Lee.

Iste je godine započela manekensku karijeru i brzo počela privlačiti pažnju hollywoodskih agenata i producenata, kako privlačnim izgledom tako i sklonošću razuzdanim zabavama. To je 1948. dovelo do rastave od Paytona, sa kojim će se formalno razvesti dvije godine kasnije. Na profesionalnom planu je, međutim, napredovala, dobijajući uloge fatalnih zavodnica u film noirima.

Godine 1950. se zaručila za glumca Franchota Tonea, ali je istovremeno održavala ljubavnu vezu sa Tomom Nealom. Suparništvo dvojice muškaraca je 14. septembra 1951. eskaliralo u fizički obračun prilikom koga je Neal teško pretučen i završio u komi. Payton se, dok se Tone oporavljao, odlučila za njega vjenčati, ali je svejedno iza njegovih leđa nastavila održavati vezu sa Toneom. Kada je to doznao, Tone se od nje razveo. Tako stvoreni skandal je i od Neala i Payton stvorio parije u Hollywoodu, stavivši ih na neslužbenu crnu listu, odnosno označivši početak kraja njene karijere. Tokom nekoliko godina je nastupala isključivo u B-filmovima.

Njen profesionalni kolaps se odrazio i na fizičko i na mentalno zdravlje, okrenuvši je alkoholu i drogama. Godine 1956. joj je bivši muž uspio na sudu oduzeti dijete, a nakon toga se počela uzdržavati uličnom prostitucijom, te je nekoliko puta bila hapšena i premlaćivana. Godine 1963. je dobila 1000 US$ za autobiografiju I Am Not Ashamed u kojoj je opisivala svoj skandalozni život, a koju je za njen račun napisoa Leo Gould, te je dobila malu ulogu u vestern filmu 4 for Texas, koji je predstavljao posljednji nastup. Posljednju godinu života je provela u roditeljskom domu gdje je umrla od zatajenja jetre.

Filmografija

Vanjske veze 

 
 CONELRAD production history of Barbara Payton's film Run for the Hills
 John O'Dowd Presents: Hollywood Starlet Barbara Payton Includes info on 2007 biography.
 Preview on Barbara Payton: Kiss Tomorrow Goodbye
 Lengthy interview about Payton with biographer John O'Dowd.
 

Američke filmske glumice
Authority control